Къэбэрдей-Балъкъэрым щагъэуващ республикэм и Iэтащхьэм и саугъэтыр
КIуэкIуэ Казбек Iэ щIидзащ «Къэбэрдей-Балъкъэр Республикэм и Iэтащхьэм и саугъэтыр щIэныгъэмрэ инновацэхэмрэ я IэнатIэм ехъулIэныгъэхэр къыщызыха лэжьакIуэ ныбжьыщIэхэм етыным теухуауэ» указым.
Абы зэрыщыубзыхуамкIэ, щIыналъэм и Iэтащхьэм и саугъэтитху илъэс къэс иратынущ щIэныгъэ, щIэныгъэ-техникэ лэжьыгъэхэр езыгъэкIуэкI щIэныгъэлI, IэщIагъэлI ныбжьыщIэхэм, абыхэм я щIэныгъэ къэхутэныгъэхэмкIэ естественнэ, техникэ, гуманитарнэ щIэныгъэхэм зегъэужьыным, техникэщIэхэр зэпкърылъхьэнымрэ тенологиещIэхэр къэгъэсэбэпынымрэ хэлъхьэныгъэшхуэ хуащIамэ, Къэбэрдей-Балъкъэр Республикэм и экономикэмрэ социальнэ IэнатIэмрэ щIэм тету заужьыным ахэр хэпщIыкIыу сэбэп хуэхъуамэ. Дэтхэнэ саугъэтри сом 100 000 мэхъу.
ЩIэныгъэлI, IэщIагъэлI ныбжьыщIэхэм защIэгъэкъуэным, ахэр щIэныгъэ-къэхутэныгъэ Iуэхухэм нэхъ жыджэру къыхэша хъун папщIэ а лэжьыгъэм тегъэгушхуэным ехьэлIа Iуэхухэм щытепсэлъыхьауэ щытащ Кавказ Ищхъэрэм и «Мэшыкъуэ-2020 щIалэгъуалэ форумым и IХ зэхыхьэгъуэм ди республикэм щыщу хэт ныбжьыщIэхэм, илъэс блэкIахэм а форумым и грантхэр къэзыхьахэм КIуэ- кIуэ Казбек шыщхьэуIу мазэм щаIущIам щыгъуэ.
Къэбэрдей-Балъкъэр Республикэм и Iэтащхьэм и саугъэт ягъэувар 2021 гъэм къыщыщIэдзауэ ятынущ.
КъБР-м и Iэтащхьэмрэ
Правительствэмрэ я пресс-IуэхущIапIэ.
